CELEX: 62011CN0333
Language: sl
Date: 2011-06-30 00:00:00
Title: Zadeva C-333/11: Predlog za sprejetje predhodne odločbe, ki ga je vložilo Hof van Cassatie (Belgija) 30. junija 2011 – Koninklijke Federatie van Belgische Transporteurs en Logistiek Dienstverleners (Febetra) proti Belgische Staat

10.9.2011   
            
            
               SL
            
            
               Uradni list Evropske unije
            
            
               C 269/31
            
         Predlog za sprejetje predhodne odločbe, ki ga je vložilo Hof van Cassatie (Belgija) 30. junija 2011 – Koninklijke Federatie van Belgische Transporteurs en Logistiek Dienstverleners (Febetra) proti Belgische Staat
   (Zadeva C-333/11)
   2011/C 269/60
   Jezik postopka: nizozemščina
   
      Predložitveno sodišče
   
   Hof van Cassatie
   
      Stranki v postopku v glavni stvari
   
   
      Pritožnica: Koninklijke Federatie van Belgische Transporteurs en Logistiek Dienstverleners (Febetra)
   
      Druga stranka: Belgische Staat
   
      Vprašanji za predhodno odločanje
   
   
               1.
            
            
               Ali je treba člen 37 Konvencije TIR in člen 454(3), drugi pododstavek, Uredbe Komisije (EGS) št. 2454/93 (1) z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti razlagati tako, da če ni mogoče uradno ugotoviti kraja nastanka kršitve ali nepravilnosti in če porok ni pravočasno predložil nasprotnega dokazila, se za državo članico, v kateri se je odkrila kršitev ali nepravilnost, šteje država članica, v kateri je kršitev ali nepravilnost nastala, čeprav se lahko na podlagi kraja sprejema zvezka TIR in zapečatenja blaga brez podrobnejše preiskave ugotovi, skozi katero državo članico na zunanji meji Skupnosti je bilo blago nezakonito vneseno v Skupnost?
            
         
               2.
            
            
               Če je odgovor na prvo vprašanje nikalen, ali je treba navedena člena v povezavi s členoma 6(1) in 7(1) Direktive Sveta 92/12/EGS (2) z dne 25. februarja 1992 o splošnem režimu za trošarinske proizvode in o skladiščenju, gibanju in nadzoru takih proizvodov razlagati tako, da je država članica na zunanji meji Skupnosti, v katero je bilo blago nezakonito vneseno, pristojna tudi za izterjavo trošarin, če je bilo blago medtem prepeljano v drugo državo članico, kjer je bilo odkrito in zaseženo?
            
         
      (1)  UL L 253, str. 1.
   
      (2)  UL L 76, str. 1.